gu en en en en es en en en en en en eu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu en en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en gu gu gu gu gu en en en en
ધારી મુકામે પ્રભારીમંત્રી આર સી ફળદુની ઉપસ્થિતિમાં 69 મો જિલ્લા કક્ષાનો વનમહોત્સવ યોજાયો – City Watch Live News Amreli
ધારી ખાતે જિલ્‍લાકક્ષાનો વનમહોત્‍સવ કાર્યક્રમ સંપન્‍ન
Citywatch News | July 30, 2018
કૃષિ અને ગ્રામવિકાસ મંત્રી તેમજ અમરેલી જિલ્‍લા પ્રભારીમંત્રીશ્રી આર.સી. ફળદુના અધ્‍યક્ષસ્થાને તેમજ ગુજરાત રાજય ઘેટાં અને ઉન વિકાસ નિગમના ઉપાધ્‍યક્ષશ્રી અમરશીભાઇ ખાંભલીયાની ઉપસ્‍થિતિમાં ધારી ખાતે જિલ્‍લાકક્ષાનો વનમહોત્‍સવ કાર્યક્રમ ઉજવવામાં આવ્‍યો હતો.
મંત્રીશ્રી આર.સી. ફળદુ તેમજ ગુજરાત રાજય ઘેટાં અને ઉન વિકાસ નિગમના ઉપાધ્‍યક્ષશ્રી અમરશીભાઇ ખાંભલીયાએ દીપપ્રાગટ્ય કરી કાર્યક્રમને ખૂલ્લો મૂક્યો હતો.
કાર્યક્રમમાં પ્રભારીમંત્રીશ્રી આર.સી. ફળદુએ કહ્યું કે, ભારતીય સંસ્‍કૃત્તિમાં વન્ય સંપદાઓનું મહત્‍વ અનેરું છે. વૃક્ષોથી વાતાવરણ હરિયાળું અને ખુશનુમા બને છે. વન અને વનસંપદાઓ પ્રત્યે વિશેષ પ્રતિબધ્‍ધ થઇ રાજય સરકારે વનવૃધ્‍ધિ માટેના કાર્યક્રમો અમલી બનાવ્‍યા છે. મેઘરાજાની મહેર પણ વૃક્ષોને આભારી છે ત્યારે માનવજીવનમાં વૃક્ષોનું મહત્‍વ કાયમ માટે પ્રસ્‍થાપિત થાય તે આવકારદાયક છે.
મંત્રીશ્રી ફળદુએ ભાવિ પેઢી માટે વૃક્ષોને વિરાટી વિરાસત ગણાવતા કહ્યું કે, વૃક્ષનું વાવેતર અને વન-વનસંપદાઓનું મહત્‍વ જળવાયેલું રહે તે માટે જનજાગૃત્તિ આવશ્યક છે. વન અને પર્યાવરણની સમતુલા જાળવવા માટે હાથ ધરવા આવતા પગલામાં સહકાર આપવા અનુરોધ કર્યો હતો.
મંત્રીશ્રીએ પરદેશી બાવળને દૂર કરી ફળાઉ વૃક્ષોનું વાવેતર-ઉછેર કરવા સૂચવ્‍યું હતુ.  જંતુનાશક દવાને બદલે કુદરતી ખાતરના ઉપયોગ કરવા અનુરોધ કર્યો હતો.
ગુજરાત રાજય ઘેટાં અને ઉન વિકાસ નિગમના ઉપાધ્‍યક્ષશ્રી અમરશીભાઇ ખાંભલીયાએ જણાવ્યું કે, રાજય સરકારે શરૂ કરેલા વનીકરણની પ્રવૃત્તિઓ અને વનમહોત્‍સવના કારણે પરિવર્તન આવ્યું છે. વનીકરણની પ્રવૃત્તિને લીધે ગુજરાત રાજય હરિયાળું બન્‍યું છે. નાગરિકોને વૃક્ષઉછેરમાં સહયોગ આપવા તેમણે અપીલ કરી હતી.
વધુમાં તેમણે કહ્યું કે, રાજયમાં વનકેન્‍દ્રો અને વનચેતના કેન્‍દ્રો શરૂ કરવામાં આવ્‍યા છે. રોજબરોજના જીવનમાં અને આયુર્વેદમાં વૃક્ષો અને તેના ઉપયોગનું વિશેષ મહત્‍વ છે. તેમણે પ્‍લાસ્‍ટિક અને નાશ ન થઇ શકે તેવી વસ્‍તુઓના ઉપયોગને બદલે વિકલ્‍પની વસ્‍તુઓનો ઉપયોગ કરી પર્યાવરણ જાળવણીમાં સહકાર આપવા અપીલ કરી હતી.
અધિક અગ્ર મુખ્ય વનસંરક્ષકશ્રી એન. શ્રીવાસ્‍તવે પ્રાસંગિક પ્રવચનમાં કહ્યું કે, સૂકાં વિસ્‍તારોમાં વરસાદની અનિશ્ચિતતા જણાય છે. જંગલ બહારના વિસ્‍તારોમાં વૃક્ષારોપણ કરવામાં આવે તે માટે પગલાઓ હાથ ધરવામાં આવે તે આવશ્યક જણાય છે. વનસંપદાઓમાં વૃધ્‍ધિ કરવા નાગરિકોને સહકાર આપવા અપીલ કરી હતી.
શાબ્‍દિક સ્‍વાગત અને કાર્યક્રમની રૂપરેખા આપતા સામાજિક વનીકરણ-અમરેલીના નાયબ વનસંરક્ષકશ્રી ડૉ. પ્રિયંકા ગેહલોતે કહ્યું કે, પ્રાકૃત્તિક વિપદાઓ અને ગ્લોબલ વોર્મિંગને લીધે નુકશાન થતું જોવા મળે છે. વૃક્ષોમાં ઘટાડો થતાં પર્યાવરણ પર અસરો થાય છે. તેમણે વન વિભાગની કામગીરી અને પ્રવૃત્તિઓની વિગતો આપતા ઉમેર્યુ કે, રોપાઓનું વિતરણ કરવામાં આવે છે પરંતુ તેના ઉછેરની જવાબદારી આપણા સર્વની છે.
જુનાગઢ કૃષિ યુનિ.ના કુલપતિશ્રી પાઠકે કહ્યું કે, વરસાદ એ વૃક્ષને આધારિત છે, દક્ષિણ દિશામાં વૃક્ષોનું વાવેતર કરી વાદળોને આકર્ષવામાં આવે છે, જે વરસાદ ખેંચી લાવે છે. દરેક વૃક્ષ ઓક્સિજનનો મુખ્‍ય સ્‍ત્રોત છે. તેમણે વધુમાં વડ, પીપળો, પીપર, વાસ અને ચંદન ઉપરાંત લીમડાનું વાવેતર કરવા અપીલ કરી હતી.
અમરેલી જિલ્‍લા પ્રભારીમંત્રીશ્રી આર.સી. ફળદુના અધ્‍યક્ષસ્થાને તેમજ ગુજરાત રાજય ઘેટાં અને ઉન વિકાસ નિગમના ઉપાધ્‍યક્ષશ્રી અમરશીભાઇ ખાંભલીયા તેમજ મહાનુભાવોએ કાર્યક્રમમાં વૃક્ષ ઉછેર અને જતન કરનાર પર્યાવરણ પ્રેમીઓને સન્‍માનિત કરવામાં આવ્‍યા હતા. આ પ્રસંગે લાભાર્થીઓને નિર્ધૂમ ચૂલા તેમજ શ્રમયોગીઓને વાસણ કિટનું વિતરણ કરવામાં આવ્‍યું હતુ. બાળાઓને સાંસ્‍કૃત્તિક કૃત્તિ રજૂ કરતા મંત્રીશ્રી તથા ઉપાધ્‍યક્ષશ્રીએ રોકડ પુરસ્‍કાર આપેલ.
મંત્રીશ્રી તથા મહાનુભાવોએ ગૌચર સુધારણા કેન્‍દ્રના પટાંગણમાં વૃક્ષ વાવેતર કર્યુ હતુ. મંત્રીશ્રીએ લીલીઝંડી ફરકાવી તરૂ યાત્રાનું પ્રસ્‍થાન કરાવ્‍યું હતુ. આ પ્રસંગે વિવિધ રોપાઓનું વિતરણ કરવામાં આવ્‍યું હતુ.
આ પ્રસંગે કલેકટરશ્રી આયુષ ઓક, ધારીના નાયબ વન સંરક્ષકશ્રી પી. પુરૂષોત્તમા, જિલ્‍લા ગ્રામ વિકાસ એજન્સી નિયામકશ્રી ડોબરીયા, જિલ્‍લા ખેતીવાડી અધિકારીશ્રી પટેલ, કૃષિ યુનિ. વિસ્‍તરણ અધિકારીશ્રી પારખીયા, ધારી-બગસરા વિસ્‍તારના પૂર્વ ધારાસભ્‍યશ્રી મનસુખભાઇ ભુવા, અમરેલી જિલ્લા ભાજપ પ્રમુખશ્રી હિરેનભાઇ હિરપરા, અગ્રણી સર્વશ્રી કૌશિકભાઇ વેકરીયા, શ્રી જીતુભાઇ જોષી, શ્રી અશ્વિનભાઇ કુંજડીયા, શ્રી હિતેષભાઇ જોષી, શ્રી યોગેશભાઇ કોટડીયા, વન વિભાગના શ્રી ગોજીયા, શ્રી પાઠક, શ્રી ચુડાસમા, શ્રી ગમારા, શ્રી ચાંદુ સહિતના ઉપસ્‍થિત રહ્યા હતા.
અમરેલી Comments Off on ધારી મુકામે પ્રભારીમંત્રી આર સી ફળદુની ઉપસ્થિતિમાં 69 મો જિલ્લા કક્ષાનો વનમહોત્સવ યોજાયો Print this News
« બાબરામાં સિદ્ધિવિનાયક સોસાયટીમાં સ્થાનિક રહીશો દ્વારા વૃક્ષારોપણ (Previous News)
(Next News) અમરેલીમાં પાણી પ્રશ્ને મહિલાઓએ કર્યો હલ્લાબોલ… નારણનગરની મહિલાઓ કચેરી ઘસી ગઈ… ભુગર્ભગટર યોજનાના ખોદણમાં એક માસથીપાઈપ લાઈનો તૂટી »
૧૦૮ ગણાતા અમરેલીના સાંસદ શ્રી નારણભાઈ કાછડીયાના પ્રયત્‍નો રંગ લાવ્‍યા
સાવરકુંડલા શહેરના ૪૦૫ ગરીબ પરીવારોનેRead More
ખાંભા તુલસીશ્યામ રેન્જ ના આંબલિયાળા વિડી માંથી 12 વર્ષની સિંહણ નું મોત
ધારી ગીર પૂર્વમાં સિંહોની માઠીRead More
અમરેલી નગરપાલીકામાં કોંગ્રેસનું શાસન લાજવાને બદલે ગાજતી કોંગ્રેસ
સાંસદશ્રી નારણભાઈ કાછડીયા, પૂર્વ ધારાસભ્‍યશ્રીRead More
દામનગર શહેરમાં ૬૫ ઘરના ૩૦૦ થી વધુ વ્યક્તિઓનો પરમાર્થી પરિવાર મુક પશુ માટે વાત્સલ્યનો ધેધૂર વડલો સ્વ લખમણદાદા નારોલા પરિવાર
દામનગર ના સ્વ લખમણદાદા નારોલાRead More
એક પોલીસ કર્મી 75 હજારની લાંચ લેતા રંગે હાથ ઝડપાયો
સાવરકુંડલામાં એસીબી ની ટ્રેપ મોડીRead More
અમરેલી જિલ્લા સાહિત્ય સર્જક પરિવાર દ્વારા સુગમ કાવ્ય સંગીત સંધ્યાની યાદગાર પ્રસ્તુતી સંપન્ન
કવિ રમેશ પારેખ જન્મ જયંતિRead More
૧૦૮ ગણાતા અમરેલીના સાંસદ શ્રી નારણભાઈ કાછડીયાના પ્રયત્‍નો રંગ લાવ્‍યા
ખાંભા તુલસીશ્યામ રેન્જ ના આંબલિયાળા વિડી માંથી 12 વર્ષની સિંહણ નું મોત
અમરેલી નગરપાલીકામાં કોંગ્રેસનું શાસન લાજવાને બદલે ગાજતી કોંગ્રેસ
દામનગર શહેરમાં ૬૫ ઘરના ૩૦૦ થી વધુ વ્યક્તિઓનો પરમાર્થી પરિવાર મુક પશુ માટે વાત્સલ્યનો ધેધૂર વડલો સ્વ લખમણદાદા નારોલા પરિવાર
ગોંડલ યાર્ડમાં વિનાશક આગમાં મરચાંની હજારો બોરીઓ ખાખ
© 2018: City Watch Live News Amreli,
| NewsPress Theme by: D5 Creation | Powered by: WordPress Website Designed & Hosted By Garvi Infotech Pvt. Ltd. +919825088887